OzLabs/hebrew-wiki-articles huggingface dataset:
ג'סטין קלי

ג'סטין קלי (באנגלית: Justin Kelly; נולד ב-7 במרץ 1992) הוא שחקן קנדי.

== ביוגרפיה ==
קלי נולד ב-7 במרץ 1992 בטורונטו, קנדה. הוא למד בבית הספר התיכון ארל הייג. יש לו אח גדול, תום. 

== קריירה ==
בין בשנים 2007–2010 שיחק בתפקיד ראשי של נואה ברנט ג'קסון בסדרת הטלוויזיה "הבאז האחרון".

בין השנים 2011–2013 גילם את ג'ייק מרטין בסדרת הטלוויזיה "דגראסי".

בשנת 2014 הופיע קלי בסרט "מפות לכוכבים", שביים דייוויד קרוננברג.<ref></ref>

בשנת 2018 החל לשחק בתפקיד חוזר בסדרת הטלוויזיה "ויינונה ארפ".

בשנת 2019 שיחק בסרט "The Last Man" לצד היידן כריסטנסן. באותה שנה, החל קלי לשחק בסדרת הטלוויזיה הקנדית "הדסון ורקס" בתור ג'סי מיילס, איש מחשבים של משטרת סנט ג'ון. קלי שיחק בסדרה במשך ארבע עונות עד אביב 2022.<ref></ref> לאחר עונות ארבע וחמש המוצלחות, הסדרה חודשה לעונה שישית באפריל 2023.<ref></ref> 

בשנת 2020 שיחק בסרט "סקנדל עירוני".

== חיים אישיים ==
ג'סטין קלי מאורס לקתרין פנטסקה מאז דצמבר 2018. הם התחתנו בדצמבר 2021. 

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2014
|מפות לכוכבים <small>(אנ')</small>
|ראט
|<ref></ref>
|-
|Big Muddy
|אנדי בארלו
|
|-
|2015
|Lost After Dark
|שון
|
|-
|2016
|Lost & Found 
|אנדי וולטון
|
|-
|2019
|The Last Man 
|ג'וני
|
|-
|2020
|סקנדל עירוני <small>(אנ')</small>
|ניל
|
|}

=== טלוויזיה ===
{| class="wikitable sortable"
!שנה
!סדרה
!תפקיד
! הערות
|-
| 2007–2010
| The Latest Buzz
| נואה ברנט ג'קסון
| תפקיד ראשי (3 עונות); 65 פרקים
|-
|2008
|For The Love Of Grace
|ג'וש
|סרט טלוויזיה של הולמרק
|-
|2010
|The Jensen Project
|ברודי תומפסון
|סרט טלוויזיה של NBC
|-
|2011
|Change of Plans
|נואה רורדה
|סרט טלוויזיה של Fox
|-
| 2011–2013
| דגראסי - הדור הבא
| ג'ייק מרטין
| תפקיד ראשי (עונות 11–12); 85 פרקים
|-
| 2012
| מחסן סודי 13
| בריידי מילר
|פרק: "There's Always a Downside"
|-
| rowspan="2" | 2013
|נערה אבודה <small>(אנ')</small>
| נלסון
|פרק: "Delinquents"
|-
| נס רפואי
| ריילי סטיילס
|פרק: "Vamonos"
|-
| rowspan="2" |2015
|Pirate's Passage
|קארל מואנר
|דיבוב; סרט טלוויזיה של CBC Television <small>(אנ')</small>
|-
|חתיכה מהלב <small>(אנ')</small>
| ווסלי "ווס" סילבר
| תפקיד ראשי; 12 פרקים<ref></ref>
|-
|2015–2016
|נצורים <small>(אנ')</small>
| צ'אק לוט ג'וניור
| תפקיד ראשי (2 עונות); 12 פרקים
|-
|2016
|The Night Before Halloween
|אדם
|סרט טלוויזיה של Syfy <small>(אנ')</small>
|-
| rowspan="2" |2017
|Sea Change
|בובי
|סרט טלוויזיה של Lifetime <small>(אנ')</small>
|-
|Bad Date Chronicles
|קונור
|סרט טלוויזיה של הולמרק
|-
| rowspan="3" | 2018
| Frankie Drake Mysteries
| פוסטר יואיט
|פרק: "Radio Daze"
|-
|Private Eyes
|דילן מאלון
|פרק: "Brew the Right Thing"
|-
|ויינונה ארפ
|רובין
| 6 פרקים
|-
| 2019–הווה
| הדסון ורקס <small>(אנ')</small>
| ג'סי מיילס
|תפקיד ראשי (6 עונות); 100 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
רעידת האדמה בהוואי (1868)

רעידת האדמה באי הוואי התרחשה ב-2 באפריל שנת 1868 בשעה 16:00 לערך, זמן מקומי. היא הייתה הגדולה ביותר שתועדה בהיסטוריה של האי - מגניטודה משוערת של 7.9 בסולם המומנט<ref></ref>. העוצמה הסייסמית המקסימלית הייתה X (קיצונית) בסולם מרקאלי. הרעידה גרמה למפולות ולצונאמי שהובילו ל-77 הרוגים<ref name=":0"></ref>.

רעידת האדמה הביאה לקריסה של כמעט כל בתי העץ מיסודותיהם באזורי קייאווה, פונאלו ונינול. באותם אזורים, לפי הדיווחים, בתי קש שנתמכו בעמודים באדמה "נקרעו לגזרים". בקאו קרסו הבתים היותר עמידים וכל חומות האבן. ב-Waihinu, כנסיית אבן גדולה קרסה תוך 10 שניות מתחילת הרעידה. גם מבני האבן המעטים בהילו נהרסו<ref name=":0" />. דיווחים מ-Keaiwa ומ-Kiolakaa מצביעים על כך שייתכן שהתרחשה שם תאוצת קרקע (מקסימלית) הגדולה מ-1g<ref name=":0" />.

לרעידת האדמה העיקרית קדמו רעידות מקדימות רבות שהורגשו החל מ-27 מרץ, והגדולה שבהן התרחשה בשבת שקדמה לרעידה העיקרית, היינו ב-28 מרץ, והייתה בגודל מוערך של מגניטודה 7.1, כשהאפיצנטר מוערך לאזור Waiohinu<ref></ref> .

מחקר שפורסם בשנת 1988 העריך שמקור רעידת האדמה הזו היה הַחְלָקַה של הקרום העליון לכיוון דרום מזרח לאורך מישור כמעט אופקי בעומק של כ-9 קילומטרים. ייתכן שלמישור השבר היו ממדים של לפחות 50 ק"מ × 80 קילומטרים. רעידות עוקבות נרשמו שנים לאחריה<ref></ref>.

== ראו גם ==
* הוואי

== הערות שוליים ==

קטגוריה:ארצות הברית: רעידות אדמה
קטגוריה:הוואי: היסטוריה
קטגוריה:1868 בארצות הברית
Kids Again

"Kids Again" הוא סינגל של הזמר/ת הבריטי/ת סם סמית'. השיר יצא ב-30 באוקטובר 2020 בהוצאת חברת התקליטים קפיטול רקורדס. השיר מופיע כסינגל השלישי באלבום האולפן השלישי של סם סמית', Love Goes.<ref></ref> השיר נכתב על ידי סם סמית', ראיין טדר, אלי טמפוסי, אנדרו ואט ולואי בל, והופק על ידי אנדרו ואט ולואי בל.

נכון לאוקטובר 2023, השיר הושמע למעלה מ-8.9 מיליון פעמים ביוטיוב,<ref></ref> ולמעלה מ-53 מיליון פעמים בספוטיפיי.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
! scope="row" | הממלכה המאוחדת
| 30 באוקטובר 2020
|הורדת מוזיקה, הזרמת מוזיקה
| קפיטול רקורדס
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי לואי בל
קטגוריה:שירים שנכתבו על ידי סם סמית'
קטגוריה:שירים שנכתבו על ידי ראיין טדר
קטגוריה:שירים שהופקו על ידי לואי בל
קטגוריה:שירים שהופקו על ידי ראיין טדר
קטגוריה:שירים על ילדות
קטגוריה:שירי רוק קל
קטגוריה:סינגלים בהוצאת קפיטול רקורדס
בית הקברות היהודי החדש (ריגה)

בית הקברות היהודי החדש בריגה "שמרלי" ( בלטבית: <span lang="lv" style="font-style:italic;">Rīgas Jaunie Ebreju kapi "Šmerlis"</span> ) הוא בית קברות יהודי בריגה, ברחוב Lizuma, 4.

השם קשור לטופוניום המקומי שמרלי ( בלטבית: <span lang="lv" style="font-style:italic;">Š</span>merlis ).

שטחו של בית הקברות הוא 14.6 דונם, מספר הקברות כ-22.5 אלף<ref name="Шмерли"></ref> .

== היסטוריה ==
נוסד בשנת 1928 כאשר בית הקברות היהודי הישן של העיר מיצה את שטחיו. פרויקט הנקרופוליס בוצע על ידי אדריכל של ריגה פאול מנדלשטם, בית הקברות חולק לחלקות, נבנה אולם לטקסי אבל, הוקמה גדר, ששרדו עד היום .

במאי 1934 הוקמה בשדרה המרכזית של הנקרופוליס אנדרטה לזכר 37 קצינים וחיילים יהודים שנפלו במלחמת העצמאות של לטביה (1918 - 1920).

לאחר כיבוש ריגה ביולי 1941 שרפו הנאצים את אולם האבל יחד עם בני הערובה הכלואים בו.

לאחר תום מלחמת העולם השנייה, יהודים ששרדו את השואה וחזרו לריגה שיקמו את מבני בית הקברות ששרדו.

ב-1964 החליטו השלטונות הסובייטיים לפתוח את בית הקברות לקבורה חופשית של תושבי ריגה, ללא קשר ללאום או דת ובית הקברות עצמו נקרא בית הקברות שמרלי .

בקיץ 1990 הקימה הקהילה היהודית של ריגה בבית הקברות אבן זיכרון לבני הזוג ז'ניס ויוהנה ליפקה, שהצילו יותר מחמישים יהודים במהלך הכיבוש הנאצי.

לאחר החזרת עצמאותה של לטביה הפך בית הקברות שוב ליהודי.

ידועים מקרים של ונדליזם בבית הקברות הזה<ref></ref>

== מקומות קבורה של ידוענים ==
מיקום הקבורה המפורסמת ביותר בבית הקברות הוא קברו של אלוף העולם בשחמט לשעבר מיכאיל טל (1936 - 1992) <ref>[https://www.smerli.lv/site/search/?value=Таль Могила Таля]</ref>. קבורים כאן גם הפילולוג נאום פרפרקוביץ ', הציירים מיכאיל יו וחיים ריסין <ref></ref>, איש ציבור מקס שץ-אנין, המלחינים אוסקר סטרוק ולדימיר חוויניצקי, הסופר מארק רזומני, אקדמאי האקדמיה הלטבית למדעים יוליוס אנשלביץ '.כאן נקברו מחדש קורבנות השואה מאגליין ודובלה, יש אנדרטה ליהודי גרמניה שנהרגו בריגה על ידי הנאצים, ואנדרטאות נוספות.

==קישורים חיצוניים==

== הערות שוליים ==

קטגוריה:אירופה: בתי קברות יהודיים
קטגוריה:יהדות לטביה
קטגוריה:ריגה: מבנים
אנדרטת ניופורט

אנדרטת ניופורט היא אנדרטה למלחמת העולם הראשונה הניצבת בעיר הנמל ניופורט שבבלגיה. היא מנציחה את שמותיהם של 553 אנשי צבא בריטים שנפלו במלחמה באותו אזור ומקום קבורתם לא נודע.

ב-2023 הוכרז אתר מורשת עולמית של אונסק"ו בשם אתרי קבורה וזיכרון של מלחמת העולם הראשונה (החזית המערבית), הכולל בין היתר את האנדרטה.

==האנדרטה==
האנדרטה ניצבת בקרבת אפיק נהר האיזר, הזורם בעיר. היא עמוד מלבני בגובה של שמונה מטר, המצופה באבן גיר. הוא ניצב על גבי במה משולשת נמוכה, שבשלושת קודקודיה מוצבים פסלי אריות הניצבים על משמר האנדרטה. שמות החללים שהונצחו באנדרטה נחרתו על גבי לוחות ארד המקיפים את חלקה התחתון. על גבי חלקה העליון חרותות שורות מתוך אודת הזיכרון:

הם לא יזקינו, כפי שנזקין אנו שנותרנו

גיל לא ילאה אותם, ולחומרה לא ידונו השנים

עם רדת החמה ולעת בוקר

אנו נזכור אותם

מקצת החללים ששמותיהם הונצחו על גבי האנדרטה נפלו על הגנת העיר ב-1914 בעת שירותם בדיוויזיית הצי המלכותי, אך מרביתם לחמו ונפלו בעיר ב-1917 בשורות הגיס ה-15, שסבל אז מהתקפות גזי לחימה של הגרמנים.

האנדרטה עוצבה על ידי האדריכל הסקוטי ויליאם ברייס ביני ופסלי האריות פוסלו על ידי צ'ארלס סארג'נט ג'אגר . האנדרטה נחנכה ב-1 ביולי 1928 על ידי ג'ורג' מקדונו , ששימש כשליש הראשי של הצבא הבריטי. האנדרטה נבנתה על ידי ועדת חבר העמים לקברי מלחמה ומתוחזקת על ידה.

בקרבת האנדרטה ניצבת האנדרטה לאלברט הראשון, מלך הבלגים.

==קישורים חיצוניים==

* [https://www.cwgc.org/visit-us/find-cemeteries-memorials/cemetery-details/142014/nieuport-memorial/ האנדרטה], באתר ועדת חבר העמים לקברי מלחמה

==הערות שוליים==

ניופורט
ניופורט
ניופורט
קטגוריה:בלגיה: אתרי מורשת עולמית
קטגוריה:אתרי קבורה וזיכרון של מלחמת העולם הראשונה (החזית המערבית) (אתר מורשת עולמית)
סולומון לויי

סולומון לויי (בסביבות 1794 – 10 באוקטובר 1833) היה אסיר שהועבר לאוסטרליה בשנת 1815 בגין גניבה, שהפך לסוחר ומשקיע מצליח ביותר, בזמן שהנפיק שטרות משלו בניו סאות' ויילס. היה תומך של מושבת נהר סוואן במערב אוסטרליה, והפסיד הון כשזה נכשל. היה גם פילנתרופ ידוע. נפטר בלונדון בגיל 39. פורט לוי בחצי האי בנקס, קנטרברי, ניו זילנד נקרא על שמו.

== קריירה ==
בגיל 19, נידון באוקטובר 1813 בבית הדין הפלילי המרכזי של אנגליה ווילס לשבע שנות הגליה בגין מעורבותו לכאורה בגניבה של של תה ושידת עץ. בינואר 1815, הוא הגיע לסידני והפך במהירות לאיש עסקים. הוא זוכה בפברואר 1819 ובאותו חודש נישא לאן, שאביה היה בעל אדמות עשיר. נולדו להם שני ילדים, בן יליד 1819 ובת ילידת 1822 שנפטרה בינקות. אשתו של לויי עזבה אותו למען מאהב אחר ומתה בפברואר 1824; הוא לא נישא יותר עד סוף חייו<ref name="adb"></ref>.

לויי מצא הצלחה כמתווך ספינות ולפי הדיווחים הייתה לו משכורת שנתית של 60,000 ליש"ט ב-1825. בין השאר היה בבעלותו חלק מטחנת מים בליברפול, הוא ניהל מפעל חבלים וגם היו לו אדמות ובעלי חיים בארג'יל ובקמברלנד. לאחר החנינה שקיבל ב-1819, עבד עבור בנק ניו סאות' ויילס, שם דחף להורדת שיעורי הריבית ושותפות עם בנקים אנגלים. הוא גם היה נאמן בבית הספר התיכון הציבורי בסידני. בשנת 1825, שיתף פעולה עם דניאל קופר והקים את קופר אנד לויי שמרכזו היה בווטרלו וואטרהאוס ברחוב ג'ורג', סידנט. למשרד היו אינטרסים רחבי היקף, כולל ביבוא ויצוא סחורות, בניית ספינות, סחר בצמר וצייד לווייתנים. עד 1828, היא הייתה בין בעלי המניות הגדולים במדינה; קופר אנד לויי החזיקו בסופו של דבר ברוב הקרקעות בווטרלו, אלכסנדריה, רדפרן, רנדוויק וניוטרל ביי.

== שנים מאוחרות יותר ומוות ==
בדצמבר 1829 פגש לוי את תומאס פיל, ששכנע אותו לתמוך במושבת נהר סוואן במערב אוסטרליה. לויי הפך למנהל של תומאס פיל ושות' בלונדון, למרות שהשותפות התפוררה בסופו של דבר בגלל ניהול כושל של פיל. הון של 20,000 פאונד של החברה סופק כולו על ידי לויי, שאף מכר את הקרקע שבבעלותו בסידני כדי לרכוש אספקה עבור פיל ושאר המתנחלים של נהר סוואן. לוי מת בלונדון ב-10 באוקטובר 1833 בגיל 39,<ref name="Rutland2006"></ref> לאחר שהיה חולה זמן מה. הוא הוריש 500 פאונד לקולג' של סידני (לימים בית הספר הדקדוק של סידני), מה שהפך אותו למוטב הראשון של אוניברסיטת סידני. הנדל"ן שלו בניו סאות' ויילס, שלקח עשר שנים לחסלם, היה בשווי מוערך של 14,332 פאונד.

== חיים אישיים ==
לויי היה יהודי. הצלחתו בניו סאות' ויילס גרמה להגירת קרובי משפחה רבים. אחיו בארנט היה המתיישב היהודי החופשי הראשון.<ref></ref> אחיו יצחק הגיע זמן קצר לאחר מותו של סולומון והיה גם איש עסקים ופילנתרופ מצליח.<ref></ref>

==קישורים חיצוניים==
* [https://adb.anu.edu.au/biography/levey-solomon-2353 ביוגרפיה]

== הערות שוליים ==

קטגוריה:יהודים אוסטרלים
קטגוריה:אישים שהוגלו לאוסטרליה
קטגוריה:ילידי 1794
קטגוריה:נפטרים ב-1833
איה סופר

איה סופר (נולדה ב-1962) היא מדענית מחשב ישראלית, סגנית נשיא לטכנולוגיות בינה מלאכותית ב-IBM<ref name=":0"></ref>, ומנהלת מעבדת המחקר של IBM בחיפה. במסגרת תפקידה מנהלת פעילות מחקר ופיתוח המתבצעת ב-12 מעבדות ברחבי העולם.<ref></ref>

== ביוגרפיה ==
נולדה לאם מיקרוביולוגית ולאב פיזיקאי. גדלה בישראל ובארצות הברית.

למדה בבית הספר הריאלי בחיפה.

היא קיבלה את התואר הראשון מהאוניברסיטה העברית בירושלים בשנת 1986. עבדה בישראל בתעשיית ההדמיה הרפואית במשך ארבע שנים. לאחר מכן חזרה לארצות הברית (בה שהתה במהלך חלק מילדותה), והמשיכה ללימודי תואר שני (1992) ודוקטורט (1995) באוניברסיטת מרילנד. התזה שלה, Retrieval by Content in Symbolic-Image Databases, עסקה באחזור מידע ממאגר מידע גאוגרפי באמצעות שפת שאילתות ויזואלית.

לאחר שקיבלה את תואר הדוקטור עבדה במרכז טיסות החלל גודרד כחוקרת. עסקה במאגרי מידע מרחביים ובספריות דיגיטליות לנתוני מדעי כדור הארץ.

ב-1999 חזרה לישראל והחלה לעבוד במעבדת המחקר של IBM בחיפה. לקחה חלק בפרויקט ווטסון ו-Project Debater , בינה מלאכותית שנועדה להצליח לנהל דיבייט באורך-מלא עם דיבייטרים אנושיים מומחים. שימשה כדירקטורית Information Management Analytics,<ref></ref> ומנהלת מחלקת טכנלוגיות מידע ואינטראקציה.<ref></ref>

מכהנת כסגנית הנשיא לטכנולוגיות AI ב-IBM, וראש מעבדת המחקר של IBM בחיפה.<ref name=":0" />

השתתפה בוועדת פורום תל"מ לבחינת הצורך בהתערבות ממשלתית לשם האצת התפתחות תחום הבינה המלאכותית ומדע הנתונים.<ref></ref> סופר עוסקת גם בהוגנות של מערכות בינה מלאכותית .<ref></ref>

== קישורים חיצוניים ==

* [https://researcher.watson.ibm.com/researcher/view.php?person=il-AYAS איה סופר], מחקר IBM

== הערות שוליים ==

קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת מרילנד
קטגוריה:בעלי תואר דוקטור מאוניברסיטת מרילנד
קטגוריה:מדעניות מחשב ישראליות
קטגוריה:עובדות IBM
קטגוריה:עובדי IBM
קטגוריה:ישראליות שנולדו ב-1962
קטגוריה:ישראלים שנולדו ב-1962
כרם אקטורקוגלו

מוחמד כרם אקטורקוגלו (נולד ב-21 באוקטובר 1998) הוא כדורגלן טורקי המשחק כקיצוני שמאלי בגלאטסראיי מהליגה הטורקית ובנבחרת טורקיה.

== קריירה ==
אקטורקוגלו התחיל את הקריירה שלו במחלקת הנוער של איסטנבול בשקשהיר והושאל לבודרומספור. לאחר מכן שיחק בליגות החובבניות בטורקיה לפני שפרץ בעונת 2019/2020 כשכבש 20 שערים ב-34 משחקים עבור ארזינג'אנספור.

בספטמבר 2020 חתם אקטורקוגלו בגלאטסראיי.<ref></ref> הוא ערך את הופעת הבכורה שלו בליגה בנובמבר 2020. בעונת 2022/2023 זכה עם גלאטסראיי באליפות הליגה הטורקית.

== נבחרת לאומית ==
אקטורקוגלו ערך את הופעת הבכורה שלו בנבחרת טורקיה ב-27 במאי 2021 במשחק ידידות נגד אזרבייג'ן.<ref></ref> נכלל בסגל נבחרת טורקיה ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלני נבחרת טורקיה
קטגוריה:חלוצי כדורגל טורקים
קטגוריה:כדורגלני גלאטסראיי
קטגוריה:כדורגלני יורו 2024 
קטגוריה:טורקים שנולדו ב-1998
ז'ואאו מריו (2000)

ז'ואאו מריו נטו לופש (בפורטוגזית: João Mário Neto Lopes; נולד ב-3 בינואר 2000) הוא כדורגלן פורטוגזי המשחק בעמדת המגן הימני בקבוצת פורטו מליגת העל הפורטוגלית ובנבחרת פורטוגל.

==קריירה==
מריו נולד בסאו ז'ואאו דה מדיירה והצטרף למחלקת הנוער של פורטו בגיל 9. באוקטובר 2018 ערך את הופעת הבכורה בקבוצת המילואים של המועדון.

ביוני 2020 זומן לראשונה לסגל הקבוצה הבוגרת וערך את הופעת הבכורה שלו ביולי 2020 בניצחון 0-2 על ספורטינג ליסבון שהבטיח את האליפות. באוגוסט 2020 פתח בהרכב בניצחון 1-2 על בנפיקה ליסבון בגמר הגביע הפורטוגלי.

==נבחרת לאומית==
מריו הפך לשחקן הרכב קבוע כמגן ימיני בנבחרת הצעירה של פורטוגל תחת המאמן סרז'יו קונסייסאו. בספטמבר 2020 ערך את הופעת הבכורה שלו בנבחרת פורטוגל הצעירה ואף כבש בניצחון 0-4 על קפריסין.<ref></ref> ב-16 בנובמבר 2023 ערך מריו את הופעת הבכור שלו בנבחרת הבוגרת כשעלה כמחליף בניצחון 0-2 על נבחרת ליכטנשטיין במסגרת מוקדמות יורו 2024.

== קישורים חיצוניים ==

== הערות שוליים ==

קטגוריה:מגני כדורגל פורטוגזים
קטגוריה:כדורגלני פורטו
קטגוריה:פורטוגזים שנולדו ב-2000
בויאן מיובסקי

בויאן מיובסקי (נולד ב-24 ביוני 1999) הוא כדורגלן מקדוני המשחק כחלוץ עבור ז'ירונה הסקוטית ובנבחרת מקדוניה הצפונית.

==קריירה==
מיובסקי התחיל את הקריירה המקצועית שלו בגיל 18 בקבוצת ברגאלניצה מליגת העל המקדונית ב-2017. ביולי 2020 עבר לראשונה לקבוצה מחוץ למקדוניה הצפונית, כאשר חתם במ.ט.ק. בודפשט ההונגרית.

ביוני 2022 חתם מיובסקי ל-4 שנים באברדין הסקוטית.<ref></ref> ביולי 2022 כבש בהופעת הבכורה שלו בניצחון 0-3 על ריית' רוברס.

ב-15 באוגוסט 2024 חתם מיובסקי בז'ירונה.

== נבחרת לאומית ==
מיובסקי שיחק בנבחרות הצעירות של מקדוניה הצפונית וערך את הופעת הבכורה בנבחרת הבוגרת באוקטובר 2021.

== קישורים חיצוניים ==

== הערות שוליים ==

קטגוריה:כדורגלני נבחרת מקדוניה הצפונית
קטגוריה:חלוצי כדורגל מקדונים
קטגוריה:כדורגלני אברדין
קטגוריה:כדורגלני ז'ירונה
קטגוריה:ספורטאים זרים בסקוטלנד
קטגוריה:ספורטאים זרים בספרד
קטגוריה:מקדונים שנולדו ב-1999
אדם לה פונדרה

גלנוויל אדם ג'יימס לה פונדרה (נולד ב-2 בדצמבר 1986) הוא כדורגלן אנגלי בעל שורשים צרפתיים, המשחק כחלוץ בקבוצת היברניאן הסקוטית.

== קריירה ==
לה פונדרה החל את הקריירה שלו במחלקת הנוער של סטוקפורט קאונטי. הוא ערך את הופעת הבכורה שלו בליגה השלישית האנגלית בעונת 2005/2006. בהמשך שיחק בליגה הרביעית עם רוצ'דייל ורות'רהאם יונייטד.

ב-2011 עבר לשחק בקבוצת רדינג מהצ'מפיונשיפ.<ref></ref> הוא זכה עם רדינג באליפות הליגה השנייה בעונת 2011/2012. בעונת 2012/2013 ערך את הופעת הבכורה שלו בפרמייר ליג, וכבש 11 שערים ב-34 משחקים. בתום העונה ירדה הקבוצה חזרה לצ'מפיונשיפ.

ביולי 2014 חתם בקארדיף סיטי, שהשאילה אותו לבולטון למחצית עונה. בשתי העונות שלאחר מכן הושאל לוולברהמפטון ונדרס ויגאן, וב-2017 חתם בבולטון על בסיס קבוע.<ref></ref>

ב-2018 עבר לשחק בסידני מליגת העל האוסטרלית, עמה זכה בשתי אליפויות רצופות. בעונת 2020/2021 הושאל למומבאי סיטי ההודית, עמה זכה גם כן באליפות.

== קישורים חיצוניים ==

== הערות שוליים ==

קטגוריה:אנגלים שנולדו ב-1986
קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני סטוקפורט קאונטי
קטגוריה:כדורגלני רדינג
קטגוריה:כדורגלני קארדיף סיטי
קטגוריה:כדורגלני סידני
קטגוריה:כדורגלני מומבאי סיטי
אוסאמה סחראווי

אוסאמה סחראווי (נולד ב-11 ביוני 2001) הוא כדורגלן נורווגי המשחק כקיצוני שמאלי במועדון הכדורגל ליל ובנבחרת נורווגיה.

== קריירת מועדונים ==
סחראווי גדל במחלקת הנוער של וולרנגה. הוא ערך את הופעת הבכורה שלו בקבוצה הבוגרת ביוני 2020 במשחק נגד סטבק.

בינואר 2023 חתם סחראווי על חוזה ל-3 וחצי שנים בהירנביין ההולנדית. הוא ערך את הופעת הבכורה שלו במועדון במשחק נגד אוטרכט בפברואר 2023.

== נבחרת לאומית ==
סחראווי, שנולד בנורווגיה להורים ממוצא מרוקאי, זומן בעבר למחנה אימונים של נבחרות הנערים של מרוקו.

באוקטובר 2021, ערך את הופעת הבכורה שלו בנבחרת הצעירה של נורווגיה במשחק נגד קרואטיה.

באוגוסט 2023, זומן לראשונה לסגל נבחרת נורווגיה הבוגרת למשחק ידידות נגד ירדן ולמשחק מוקדמות יורו 2024 נגד גאורגיה.<ref></ref>

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני וולרנגה
קטגוריה:כדורגלני הירנפיין
קטגוריה:כדורגלני ליל
קטגוריה:ילידי 2001
יוקינארי סוגאווארה

יוקינארי סוגאווארה (נולד ב-28 ביוני 2000) הוא כדורגלן יפני המשחק כמגן ימני במועדון האנגלי סאות'המפטון ובנבחרת יפן.

== קריירת מועדונים ==
סוגאווארה התחיל את הקריירה שלו במחלקת הנוער של נגויה גראמפוס. הוא ערך את הופעת הבכורה שלו בקבוצה הבוגרת בפברואר 2018, ובכך הפך לשחקן השני הצעיר ביותר שמשחק בליגת העל היפנית בגיל 17 שנים ו-7 חודשים.<ref></ref>

ביוני 2019 הושאל סוגאווארה לעונה אחת לא.ז. אלקמאר ההולנדית. הוא ערך את הופעת הבכורה שלו ביולי 2019 במוקדמות הליגה האירופית. באוגוסט 2019 כבש את שער הבכורה שלו במדי אלקמאר בניצחון 4 - 0 על פורטונה סיטארד.

בפברואר 2020 חתם סוגאווארה על חוזה ל-5 שנים באלקמאר.<ref></ref> הוא זכה בתואר הכדורגלן הצעיר של השנה בליגה ההולנדית בינואר 2022 ובאוגוסט 2023.

ביולי 2024 חתם סוגאווארה בסאות'המפטון מהפרמייר ליג.<ref></ref>

== נבחרת לאומית ==
סוגאווארה ייצג את יפן בגביע העולם עד גיל 17 ב-2017. הוא ערך את הופעת הבכורה שלו בנבחרת יפן הבוגרת באוקטובר 2020 בתיקו 0-0 נגד קמרון. במרץ 2023 פתח לראשונה בהרכב נבחרת יפן נגד אורוגוואי.

נכלל בסגל נבחרת יפן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:יפנים שנולדו ב-2000
קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני נגויה גראמפוס
קטגוריה:כדורגלני א.ז. אלקמאר
קטגוריה:כדורגלני סאות'המפטון
קטגוריה:כדורגלני נבחרת יפן
קטגוריה:כדורגלני גביע אסיה 2023
ניקולס אגרפיוטיס

ניקולס אגרפיוטיס (נולד ב-25 באפריל 2000) הוא כדורגלן הולנדי-סרבי המשחק כחלוץ במועדון ההולנדי אקסלסיור רוטרדם.

==קריירת מועדונים==

אגרפיוטיס החל את קריירת נעוריו בדן בוס לפני שהצטרף לאקדמיה של ויטסה ב-2013.

ביוני 2020, אגרפיוטיס חתם כשחקן חופשי בדורדרכט, שם חתם על חוזה עד אמצע 2022.<ref></ref> הוא ערך את הופעת הבכורה המקצועית שלו ב-30 באוגוסט 2020, ושיחק בתיקו 0-0 ביתי נגד גו אוהד איגלס. במהלך תקופתו הקצרה במועדון, הוא צבר ניסיון יקר בקבוצה הראשונה בליגת המשנה ההולנדית. ב-31 בינואר 2022, אגרפיוטיס חתם על חוזה לשנה וחצי באקסלסיור, עם אופציה לשנה נוספת. הוא ערך את הופעת הבכורה שלו במועדון ב-7 בפברואר בהפסד 4-1 בליגה לאיינדהובן, כשעלה מהספסל במקומו של ראובן ניימאייר בדקה ה-75. <ref></ref>

בהופעותיו הראשונות בעיקר כמחליף, הוא פתח לראשונה בהרכב הקבוצה ב-29 באפריל בתיקו בליגה מול וילם II, ובישל את שער השוויון המאוחר של מרואן אזרקאן. 

אגרפיוטיס הוכיח את עצמו כגורם מכריע בעזרה לאקסלסיור להשיג קידום לליגת העל דרך הפלייאוף לאחר שסיימו במקום השישי בליגה. הוא כבש שער מאוחר מכריע בהארכה נגד רודה קרקראדה כדי להבטיח ניצחון כולל 4-2 בחצי הגמר. אגרפיוטיס כבש שוב בניצחון 3-1 על הרקולס אלמלו בגמר, כשסבלו מכאבי הירידה מהטיסה הראשונה מזה 20 שנה. שערו עזר לאקסלסיור להקים גמר פלייאוף נגד דן האג.<ref></ref>

== קריירה בינלאומית ==
אגרפיוטיס נולד בהולנד לאב יווני ולאם סרבית. למרות שגדל בהולנד, הוא בחר לייצג את סרביה ברמה הבינלאומית לנוער.

== קישורים חיצוניים ==

== הערות שוליים ==

קטגוריה:ילידי 2000
קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני אקסלסיור רוטרדם
קטגוריה:כדורגלני דורדרכט
קטגוריה:כדורגלני ויטסה ארנהם
המוסד הפסיכיאטרי ארקהם

המוסד הפסיכיאטרי ארקהם (אנגלית: Arkham Asylum), הידוע גם בשמו המלא, "המוסד לפושעים בלתי שפויים על שם אליזבת׳ ארקהם" (אנגלית: The Elizabeth Arkham Asylum for the Criminally Insane)<ref></ref>, הוא בית חולים פסיכיאטרי בדיוני הממוקם בעיר גות'אם סיטי שביקום הקומיקס של DC<ref></ref>, בדרך כלל בסיפוריו של גיבור-העל באטמן. השם "ארקהם" מבוסס על שם העיר הבדיונית ארקהם, פרי עטו של הסופר האמריקאי ה.פ. לאבקרפט.

== היסטוריה ==
בתוך היקום הבדיוני של DC קומיקס, המקום הוקם ונוהל על ידי אמדאוס ארקהם בשנת 1921, על חלקת אדמה הממוקמת בצפון גות'אם סיטי, חלק אדמה שהועברה אליו בירושה מאמו. אמדאוס עצמו החל לאבד את שפיותו זמן קצר לאחר הרצח של אשתו וילדו על ידי מטורף בשם מרטין "הכלב המשוגע" הוקינס. אמדאוס הפך בסופו של דבר למאושפז בארקהם עד מותו, ולאחר מכן הועברה השליטה על בית החולים לאחיינו, ג'רמיה<ref></ref>.

ג'רמיה נקט בגישה נוקשה כלפי מטופליו. הוא שינה לחלוטין את בית החולים, הרס את האדריכלות הישנה, והחליף אותה במסדרונות מחוברים שעוצבו כמו מבוכים.

בתקרית שהתרחשה בשלביה המוקדמים של ההנהלה החדשה, אחד מאנשי הצוות של ארקהם מצא את החדר הסודי שהיה שייך לאליזבת ארקהאם, אמו של אמדאוס, שבו החביא אמדאוס את יומנו. לאחר קריאת היומן והכרה בטירוף התורשתי של משפחת ארקהם, איש הצוות השתגע ושחרר את המאושפזים, בתקווה לפתות את באטמן להרוג אותו ולשים קץ לארקהם. 

כשעל המקום השתלטו אנשים כמו הג'וקר ודו-פרצוף, באטמן נאלץ להיכנס לשם לבד, ולהתעמת עם האויבים שלו עד שיחזור הסדר למקום.<ref></ref>.

== הצוות ==
בין אנשי הצוות הרבים שהיו בארקהם, ניתן למצוא את הדמויות שלהלן:
* ד"ר אמדאוס ארקהם, מייסד בית החולים, קרא למקום על שם אימו, אליזבת ארקהם.
* ד"ר ג'רמיה ארקהם, אחיינו של אמדאוס. ניהל את המקום, עד שבעצמו איבד את שפיותו<ref></ref>.
* קווינסי שארפ, שסבל מהפרעת זהות דיסוציאטיבית, ומצד אחד הקדיש את חייו לרפא את גות'אם סיטי, ומצד שני היה רוצח סדרתי<ref></ref>.
* ד"ר הוגו סטריינג'.
* ד"ר אנט קרלי, פסיכיאטר שהיה ידוע בכך שערך על מטופלים ניסויים עם LSD בניסיון לגרום בלהם לפתוח את העין השלישית שלהם. 
* ד"ר ג'ונתן קריין, פסיכולוג שביצע ניסויים מעוררי פחד במטופליו<ref></ref>. 

== מטופלים ==
דמויות רבות מיקום הקומיקס של DC היו מטופלים בארקהם, ביניהן ניתן למצוא את הדמויות שלהלן:

* איש החידות
* דדשוט
* דו-פרצוף
* הארלי קווין
* הג'וקר
* הדחליל
* הכובען המטורף
* המסיכה השחורה
* הפיתום
* ויקטור זאס
* זטאנה
* מיסטר פריז
* פויזן אייבי
* פיירפליי
* פני חימר
* קילר קרוק
* ראס-אל-גול

== הערות שוליים ==

קטגוריה:מקומות בדיוניים
קנת האם

קנת האם (באנגלית: Kenneth Ham; נולד ב-12 בדצמבר 1964, ניו ג'רזי) הוא טייס קרב ולשעבר אסטרונאוט בתוכנית מעבורות החלל של נאס"א.

==ביוגרפיה==
קנת האם נולד בעיירה פליינפילד שבניו ג'רזי. עוד בזמן לימודים בבית ספר הוא לקח שיעורי טיסה. בשנת 1987 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית.

לאחר סיום הלימודים האם התגייס לצי ארצות הברית וסיים קורס טיס. הוא התחיל לשרת כטייס "מקדונל דאגלס F/A-18 הורנט" והוצב במספר בסיסים של הצי. האם השתתף במשימות מבצעיות בבוסניה והרצגובינה ובצפון עיראק. בשנת 1996 הוא סיים ללמוד תואר שני בבית הספר של הצי ללימודים מתקדמים. לאחר הלימודים הוא קיבל הסמכה של טייס ניסוי.

האם ביצע כ-6,000 שעות טיסה ב-40 מטוסים וביצע כ-300 נחיתות על נושאת מטוסים.
==שירות בתחום החלל==
בשנת 1998 האם נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביולי 2008 הוא טס לחלל כטייס במשימה STS-124 במעבורת החלל דיסקברי (מארק קלי היה מפקד צוות). משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטי עצמאי משלה.

במאי 2010 הוא טס בפעם השנייה במשימת STS-132 של מעבורת החלל אנדוור כמפקד צוות. משימה זו נועדה להביא אל תחנת החלל הבין-לאומית חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. היא מצוידת גם במצלמות באור תת-אדום המיועדות לסריקה חיצונית של התחנה, והיא תוכל גם להעביר אסטרונאוטים ממקום למקום בזמן פעילות חוץ-רכבית.

בדצמבר 2012 האם פרש מנאס"א.

==לאחר פרישה מנאס"א==
לאחר הפרישה האם מונה לתפקיד ניהולי בבית הספר של הצי ללימודים מתקדמים. בשנת 2014 הוא עבר ל-Bigelow Aerospace.

==קישורים חיצוניים==

* [http://www.spacefacts.de/bios/astronauts/english/ham_kenneth.htm ביוגרפיה]
* [https://www.nasa.gov/wp-content/uploads/2016/01/ham_kenneth.pdf ביוגרפיה באתר נסא"א]

==הערות שוליים==

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנולדו ב-1964
גוטלוב אלכסנדר סאוורוויד

גוטלוב אלכסנדר סאוורוויד (ברוסית: Александр Иванович Зауервейд; 19 בפברואר 1783 – 25 באוקטובר 1844) היה צייר גרמני בלטי שלימד ב סנט פטרבורג.<ref>Thomas Hemmann: Der Krieg in Sachsen 1809 dargestellt von Geißler und Sauerweid. BoD (2011)</ref>

== ביוגרפיה ==
ב-1795, כשקורלנד, מחוז הולדתו, סופח לרוסיה, עברה משפחתו לגרמניה שם קיבל את הכשרתו האמנותית ב בין השנים 1806 ל-1812.<ref></ref> כאדם צעיר, הוא נהנה מפופולריות מסוימת והפיק סדרה של דיוקנאות סוסים, בהזמנת נפוליאון. מאוחר יותר הוא נסע לפריז וללונדון, שם הוכר כישרונו כצייר סצנות קרב. בשנת 1814 הזמין אותו הצאר אלכסנדר הראשון לסנט פטרסבורג לצייר דיוקנאות רשמיים של חיילים רוסים ומדיהם. ב-1825 הוא הפך לצייר הראשון של המטה הכללי.

בשנת 1827, הוא נבחר לחבר כבוד באקדמיה הקיסרית לאמנויות ועד מהרה הפך לראש כיתת ציורי הקרב. מאוחר יותר הוא הועלה לפרופסור מן המניין. תחת הצאר ניקולאי הראשון, הוא היה מדריך אמנות של הדוכסים הגדולים קונסטנטין, ניקולאי ומיכאיל.
[[קרב לייפציג, 1828]]
רוב ציוריו הוצגו בארמונות הקיסרות, ולא בתערוכות. הרוב עדיין שם. תחושת הפרספקטיבה שלו ספגה ביקורת, אבל ציורי הסוסים שלו נחשבים לטובים במיוחד. בנוסף לציורי שמן, הוא הותיר אחריו צבעי מים רבים, תחריטים ורישומים בעט. גם בנו ניקולאי הפך לצייר של סצנות צבאיות.
[[המצור על וארנה, 1836]]

== קישורים חיצוניים ==

== הערות שוליים ==

קטגוריה:ציירים רוסים
קטגוריה:גרמנים שנולדו ב-1783
קטגוריה:גרמנים שנפטרו ב-1844
קירון מור

קירון מור (באנגלית: Kieron Moore; נולד ב-23 בדצמבר 1996) הוא שחקן בריטי ומתאגרף לשעבר.

== קריירה ==
מור היה מתאגרף מקצועי במשך 12 שנים, לפני שהחליט להמשיך בקריירת משחק בגיל 21.<ref name="1883Interview"></ref><ref name="LAConMagInterview"></ref> הוא עשה את הופעת הבכורה שלו במשחק בפרק של הסדרה "אמרלד" בשנת 2019.<ref></ref> בשנת 2021, מור לוהק לתפקיד ראשי לסדרת הטלוויזיה של שירות הזרמת המדיה Peacock, "אקדמיית הערפדים", ולוהק לתפקיד במיני סדרת הטלוויזיה "אדוני האוויר".<ref></ref>

בשנת 2023 לוהק מור לצד מיילס הייזר לתפקיד בסדרת טלוויזיה בהפקת נטפליקס "The Corps ".<ref></ref>

== חיים אישיים ==
מור נולד וגדל במנצ'סטר.<ref name="1883Interview" /> הוא למד משחק בבית הספר למשחק של מנצ'סטר.<ref></ref> לפני שעסק במשרה מלאה, הוא עבד במשרד עורכי דין במנצ'סטר.

== פילמוגרפיה ==
=== טלוויזיה ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2019
| אמרדייל
| נב
| פרק אחד
|-
| 2021
| חינוך מיני
| דילן
| 2 פרקים
|-
| rowspan="2" | 2022
| סנדמן 
| קריספין
| פרק אחד
|-
|אקדמיית הערפדים
| דימיטרי בליקוב
| תפקיד ראשי, 10 פרקים
|-
| 2024
| אדוני האוויר
| סמל קליפורד סטארקי
| 3 פרקים
|}

==קישורים חיצוניים==

== הערות שוליים ==

קטגוריה:שחקנים בריטים
קטגוריה:מתאגרפים בריטים
קטגוריה:בריטים שנולדו ב-1996
גרלי פדאר

גרלי פדאר (באסטונית: Gerli Padar; נולדה ב-6 בנובמבר 1979) היא זמרת ושחקנית אסטונית ונציגת אסטוניה באירוויזיון 2007. פדאר היא אחותו של זוכה אירוויזיון 2001, טאנל פדאר.

==קריירה==
פדאר הופיעה במספר מחזות זמר באסטוניה, כגון קברט. פדאר ייצגה את אסטוניה באירוויזיון 2007, שהגיע למקום ה-22 בתחרות. באירוויזיון 2010 היא הייתה חלק מצוות השיפוט האסטוני. ב-2011 היא פרסמה את אלבום הסולו הראשון שלה.

ב-2018 התחרתה בתחרות זמר אסטונית יחד עם אלייס פרנה עם השיר Taveas, שהגיע למקום האחרון בתחרות.

==קישורים חיצוניים==

* 

קטגוריה:זמרות אסטוניות
קטגוריה:משתתפי אסטי לאול
קטגוריה:נציגי אסטוניה באירוויזיון
קטגוריה:משתתפי אירוויזיון 2007
קטגוריה:ילידות 1979
קטגוריה:אסטונים שנולדו ב-1979
מפרק מישורי

מפרק מישורי (באנגלית: Plane joint) בשמות נוספים מפרק ארטרודיאלי, מפרק גלישה, מפרק מישורי, הוא מפרק סינוביאלי אשר בתנאים פיזיולוגיים מאפשר תנועת גלישה בלבד.

מפרקים מישוריים מאפשרים תנועות הזזה במישור המשטחים המפרקיים. המשטחים המנוגדים של העצמות שטוחים או כמעט שטוחים, כשהתנועה מוגבלת על ידי קפסולות המפרק ההדוקות שלהן. בהתבסס רק על צורתם, מפרקים מישוריים יכולים לאפשר תנועות מרובות, כולל סיבוב. לפיכך ניתן לסווג פונקציונלית מפרקים מישוריים כמפרקים רב ציריים (מפרק רב-צירי או מפרק תלת-צירי הוא דיארתרוזיס המאפשר מספר כיווני תנועה).<ref name="ana&physio"></ref> המפרקים המישוריים הם רבים והם כמעט תמיד קטנים, כמו מפרק שיא הכתף והבריח בין האקרומיון של עצם השכם לבין עצם הבריח. בדרך כלל, הם נמצאים בפרקי שורש כף היד, הקרסוליים, המפרקים הסטרנוקוסטליים ה-2 עד ה-7, חוליות רוחביות וחוליות בעמוד השדרה.<ref>Moore, et al. Introduction to Clinically Oriented Anatomy. Baltimore: Lippincott Williams & Wilkins, 2006.</ref>

==קישורים חיצוניים==

* 

==הערות שוליים==

קטגוריה:מפרקים
קטגוריה:עצמות כף הרגל
אדוארד אשלי

אדוארד אשלי (באנגלית: Edward Ashley) הוא שחקן אנגלי.

== קריירה ==
אשלי עשה את הופעת הבכורה שלו במשחק בסדרת הטלוויזיה הטנגו האחרון בהליפקס, ששודרה בערוץ BBC One, והופיע בסדרה לפני שעזב אחרי העונה השנייה.<ref></ref> בשנת 2015, אשלי הופיעה בתפקיד תומך בסרטו של רון הווארד בלב הים, השראה לרומן מובי דיק .<ref></ref> לאחר מכן כיכב לצד צ'ארלי האנם ורוברט פטינסון בסרט, העיר האבודה Z ,<ref></ref> ויופיע בתפקיד משנה בסדרת אנתולוגיית האימה ששודרה בערוץ AMC האימה.<ref></ref>

אשלי ערך את הופעת הבכורה שלו על הבמה בהפקה של האישה מן הים, שהוצגה בתיאטרון קורונט, לונדון מפברואר עד מרץ 2019.<ref></ref><ref name="LadyfromtheSea"></ref> הופעתו כפסל לינגסטרנד זכתה לביקורות חיוביות מצד המבקרים.<ref></ref><ref></ref> באותה השנה שיחק לצד טימותי שאלאמה בדרמה ההיסטורית, "המלך".<ref name="LadyfromtheSea" />

בשנת 2021 לוהק אשלי לתפקיד במיני סדרת הטלוויזיה, אדוני האוויר בתור סגן-אלוף ג'ון ב. קיד, בה הוא יתאחד עם שחקני הטנגו האחרון בהליפקס, ג'וש בולט ולואיס גרייטורקס.<ref></ref>

== פילמוגרפיה ==

=== קולנוע ===
{| class="wikitable sortable"
!שנה
! כותרת
! width="118" |תפקיד
! הערות
|-
| rowspan="2" | 2015
|בלב ים
| ברזילי ריי
|
|-
|Winter
|מיילס
|
|-
| 2016
| העיר האבודה Z
| ארתור מנלי
|
|-
| 2019
|המלך
| ריצ'רד מקוניסבורג, רוזן קיימברידג' השלישי
|
|-
|טרם פורסם
|The Worst Man in London
|דנטה גבריאל רוזטי
|אחרי הפקה
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
|2013-2012
| הטנגו האחרון בהליפקס
|ויליאם
| תפקיד חוזר, 11 פרקים
|-
| 2015
| סנס8
| נוקר
| פרק 1
|-
| 2018
| האימה
|ויליאם גיבסון
| תפקיד חוזר, 7 פרקים
|-
| 2024
| אדוני האוויר
| מייג'ור ג'ק קיד
| 8 פרקים
|}

==קישורים ליצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
To Die For

"To Die For" הוא סינגל של הזמר/ת הבריטי/ת סם סמית'. השיר יצא ב-14 בפברואר 2020 בהוצאת חברת התקליטים קפיטול רקורדס. השיר מופיע כסינגל השלישי באלבום האולפן השלישי של סם סמית', Love Goes.<ref name="OCC"></ref><ref></ref> השיר נכתב על ידי סם סמית', ג'ימי נייפס וסטארגייט, והופק על ידי ג'ימי נייפס וסטארגייט.

נכון לאוקטובר 2023, השיר הושמע למעלה מ-63 מיליון פעמים ביוטיוב,<ref></ref> ולמעלה מ-284 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|זהב
|45,000
|-
!מקסיקו (AMPROFON)
|זהב
|30,000
|-
!נורווגיה (IFPI Norway)
|זהב
|30,000
|-
!פורטוגל (AFP)
|זהב
|5,000
|-
!שוודיה (GLF)
|זהב
|4,000,000
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="5" | 14 בפברואר 2020
|הורדת מוזיקה, הזרמת מוזיקה
| rowspan="7" |מקורית
| rowspan="2" | קפיטול רקורדס
|<ref name="Billboard"></ref>
|-
! scope="row" |אוסטרליה
| rowspan="3" |להיט רדיו עכשווי
|<ref></ref>
|-
! scope="row" |איטליה
|יוניברסל מיוזיק גרופ
|<ref></ref>
|-
! rowspan="2" scope="row" | הממלכה המאוחדת
| rowspan="10" |קפיטול רקורדס
|<ref></ref>
|-
| rowspan="2" |מוזיקה עכשווית למבוגרים
|<ref></ref>
|-
! rowspan="2" scope="row" | ארצות הברית
| 17 בפברואר 2020
|<ref></ref>
|-
| 18 בפברואר 2020
|להיט רדיו עכשווי
|<ref></ref>
|-
! rowspan="6" scope="row" |עולמי
| rowspan="5" | 6 במרץ 2020
|הורדת מוזיקה
|מיני-אלבומים רמיקסים
|<ref name="Remixes EP"></ref>
|-
| rowspan="4" |הזרמת מוזיקה
| רמיקס Y2K
|<ref name="Y2K Remix"></ref>
|-
| רמיקס מאדיזם
|<ref name="Madism Remix"></ref>
|-
| רמיקס בלינקי
|<ref name="Blinkie Remix"></ref>
|-
| רמיקס אולף ארנלדס
|<ref name="OA Remix"></ref>
|-
| 13 במרץ 2020
|הורדת מוזיקה, הזרמת מוזיקה
| אקוסטית
|<ref name="Acoustic Single">
* Download: 
* Stream: </ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי סם סמית'
קטגוריה:שירים שהופקו על ידי סטארגייט
קטגוריה:בלדות משנות ה-2020
קטגוריה:בלדות פופ
קטגוריה:שירי פלטינה כפולה באוסטרליה
קטגוריה:סינגלים בהוצאת קפיטול רקורדס
אמיר בן דוד (קצין)

אמיר בן דוד (נולד ב-7 במרץ 1980) הוא קצין בצה"ל בדרגת אלוף-משנה, המשמש כמפקד מחוז ירושלים והמרכז של פיקוד העורף. בתפקידו הקודם שימש, כמפקד המכללה הלאומית לאיתנות ישראלית.

== ביוגרפיה ==
בן דוד נולד וגדל בעיר דימונה, התגייס לצה"ל בשנת 1998 לגדוד חרוב (93). בשנת 2001 יצא לקורס קצינים בקבע ושובץ כקצין המבצעים במחוז דרום של פיקוד העורף. בשנת 2004, במסגרת תפקידו, קיבל את אות הצטיינות הרמטכ"ל, משה (בוגי) יעלון, הודות לפיקודו על משימה שהשפיעה על עשרות אלפי תושבים סמוך לקריה למחקר גרעיני – נגב וכללה חלוקת טבליות לוגול ברשויות ובפזורה הבדואית<ref></ref>

בשנת 2008 במהלך מבצע עופרת יצוקה, שימש כראש ענף אוכלוסייה של מחוז דרום בפיקוד העורף. במסגרת תפקידו היה אחראי על הכנת אוכלוסיית עוטף עזה וישובי הדרום לאיום הראשוני דאז של ירי תלול מסלול.

בשנת 2010 במהלך שירותו כמפקד מדור החילוץ בבה״ד 16, נשלח לפקד על כוח החילוץ של המשלחת להאיטי, במטרה לסייע בהתמודדות עם נזקי רעידת האדמה<ref></ref>. במסגרת המשלחת חילץ בן-דוד שלושה לכודים, האחרון מביניהם חולץ ביום העשירי<ref></ref><ref></ref>

בשנת 2016 הועלה לדרגת סגן-אלוף. בסיום מבצע צוק איתן שובץ כמפקד העורף הראשון באוגדת עזה, תקן זה נוסד לאור לקחי התיאום והמענה לתושבי העוטף במהלך הלחימה<ref></ref><ref></ref>במסגרת תפקידו פעל לחיזוק החוסן והתיאום הביטחוני בין האוגדה לתושבים<ref></ref>.

בשנת 2018 מונה למפקד הראשון של בסיס האימונים הפיקודי<ref></ref> המכשיר ומאמן את כוחות החילוץ וההצלה בסדיר ובמילואים של פיקוד העורף. במקביל מונה למפקד גדוד החילוץ 148<ref></ref>, אשר אחראי לתת מענה במחוז דן ונפת תל אביב של פיקוד העורף.

במהלך התפרצות נגיף הקורונה הקים את מערך המרס"ל (מרכז סיוע לאומי), אשר פעל לראשונה לריכוז כלל ארגוני המתנדבים בישראל ולייעול תהליכי הסיוע לאזרח במהלך התקופה. המרס"ל הפעיל כ-260,000 מתנדבים שהגיעו מ-70 הארגונים שפעלו במרכז זה. המרס"ל זכה בציון לשבח בפרס החדשנות של צה"ל בשנת 2021.

בשנת 2021 הועלה לדרגת אלוף-משנה ונכנס לתפקידו כמפקד המכללה הלאומית לאיתנות ישראלית<ref></ref>, המכשירה ומאמנת את מקבלי ההחלטות המנהלים ומנהלות את מצבי החירום במדינת ישראל, ממשרדי הממשלה, הרשויות המקומיות והמפקדות הצבאיות.

בשנת 2023 מונה למפקד מחוז ירושלים והמרכז בפיקוד העורף<ref></ref><ref></ref>.

== חיים אישיים ==
בן דוד מתגורר בדימונה, נשוי ללילך ואב לשלושה ילדים. בעל תואר ראשון בביטחון לאומי ואסטרטגיה מאוניברסיטת בר-אילן ותואר שני בניהול מצבי חירום ואסון באוניברסיטת תל אביב.

== הערות שוליים ==

קטגוריה:חיילי פיקוד העורף
קטגוריה:ישראלים שנולדו ב-1980
זיו נבו קולמן

זיו נבו קולמן (נולד ב-1969) הוא דיפלומט ישראלי המכהן כשגריר ישראל בשוודיה החל מאוגוסט 2021.

== ביוגרפיה ==
נבו קולמן נולד בתל אביב. בשנת 1995 השלים את לימודי התואר הראשון בחוג לתולדות האמנות באוניברסיטת תל אביב. מאוחר יותר באותה שנה הצטרף נבו קולמן למשרד החוץ והוא בוגר מחזור כ' של קורס הצוערים של משרד החוץ, קורס הצוערים הגדול בתולדות המדינה. בשנים 1997-1998 קולמן השתתף בתוכנית ההכשרה ביפנית של "קרן יפן" באוסקה ובין השנים 1999–2003 שירת כנספח התרבות בשגרירות ישראל בטוקיו.

נבו קולמן סיים בהצטיינות יתרה את התכנית הבינתחומית באמנויות באוניברסיטת תל אביב, את עבודת המאסטר שלו בנושא "דיפלומטית המחול של ישראל" השלים בשנת 2006

בין השנים 2006–2008 כיהן נבו קולמן כסגן שגריר ישראל בצ'כיה ובין השנים 2008–2012 שירת כיועץ לענייני תרבות בשגרירות ישראל בפריז. בשנת 2012 מונה למנהל מחלקת הדרכה במטה משרד החוץ בירושלים וכיהן בתפקיד עד שנת 2014. נבו קולמן כיהן כקונסול כללי במונטריאול בין השנים 2014-2017, לאחר שסיים את תפקידו חזר למטה משרד החוץ בירושלים ושירת כראש החטיבה לדיפלומטיה תרבותית עד שנת 2021.

באוגוסט 2021 מונה נבו קולמן לשגריר ישראל בשוודיה. באוקטובר 2021 הכריז נבו קולמן שהוא לא מתכוון לשתף פעולה עם מפלגת הימין השוודית "השוודים הדמוקרטים" בגלל היותה מפלגה ימנית קיצונית ששורשיה נאצים. צעד זה גרר גינוי מצד גורמים בימין הישראלי. ביולי 2023 גינה קולמן את החלטת משטרת שוודיה לאשר לשרוף ספר תנ"ך בהפגנה מול שגרירות ישראל בסטוקהולם, לפי דבריו זהו מעשה של שנאה וחוסר כבוד שאין לו שום קשר לחופש הביטוי.

== חיים אישיים ==
נבו קולמן הוא הומוסקסואל ונמנה עם הדיפלומטים הישראלים הראשונים לצאת מן הארון בסוף שנות התשעים. הוא ובן זוגו היו הזוג החד מיני הראשון שהוכרו על ידי משרד החוץ היפני וזכו לאשרת שהייה דיפלומטית לשני בני הזוג.

נבו קולמן מתנדב בתוכנית החינוך ע"ש שירה בנקי בבית הפתוח בירושלים לגאווה וסובלנות.

== קישורים חיצוניים ==

* 

== הערות שוליים ==

קטגוריה:שגרירי ישראל בשוודיה
קטגוריה:בוגרי אוניברסיטת תל אביב
קטגוריה:עובדי משרד החוץ
קטגוריה:ישראלים שנולדו ב-1969
פסקל גרוס

פָּסְקַל גְרוֹס (בגרמנית: Pascal Groß; נולד ב-15 ביוני 1991) הוא כדורגלן גרמני המשחק כקשר בבורוסיה דורטמונד ובנבחרת גרמניה. 

== קריירת מועדונים ==
גרוס התחיל את הקריירה שלו במחלקות הנוער של וי.אף.אל נקראו והופנהיים. הוא ערך את הופעת הבכורה שלו בבונדסליגה במדי הופנהיים במאי 2009. בהמשך שיחק גם בקרלסרוהר ואינגולשטאט. ביולי 2017 עבר מאינגולשטאט 04 לברייטון אנד הוב אלביון האנגלית. גרוס ערך את הופעת הבכורה שלו בנבחרת גרמניה ב-2023.

עם ברייטון העפיל גרוס לראשונה בתולדות המועדון לליגה האירופית, לאחר שסיימו במקום השישי בעונת 2022/23.<ref></ref>

באוגוסט 2024 חזר גרוס לגרמניה וחתם בבורוסיה דורטמונד.

== קריירה בינלאומית ==
גרוס שיחק בנבחרות הצעירות של גרמניה. בספטמבר 2023 זומן לראשונה לסגל נבחרת גרמניה הבוגרת על ידי המאמן הנסי פליק. הוא ערך את הופעת הבכורה שלו במשחק ידידות נגד יפן.<ref></ref>

גרוס נכלל בסגל נבחרת גרמניה לקראת טורניר יורו 2024, ובמשחק ידידות לקראת הטורניר מול נבחרת יוון כבש את שער הבכורה שלו בנבחרת במשחק שהסתיים בניצחון 2-1 גרמני.

== תארים == 
;אינגולשטאט 04
* הבונדסליגה השנייה: 2014/15

;אישיים
* כדורגלן העונה בברייטון אנד הוב אלביון: 2017/18, 2023/24

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הופנהיים
קטגוריה:כדורגלני ברייטון אנד הוב אלביון
קטגוריה:כדורגלני בורוסיה דורטמונד
קטגוריה:כדורגלני יורו 2024
קטגוריה:גרמנים שנולדו ב-1991
תומאס קמינסקי

תומאס קמינסקי (באנגלית: Thomas Kaminski; נולד ב-23 באוקטובר 1992) הוא כדורגלן בלגי המשחק כשוער במועדון האנגלי לוטון טאון ובנבחרת בלגיה.

== קריירת מועדונים ==

קמינסקי התחיל את הקריירה שלו בקבוצת הנוער של ז'רמינל בירסחוט הבלגית. ב-2011 עבר לאו האוורלי לוון וב-2012 חתם באנדרלכט.

ב-2020, עבר לבלקבורן רוברס מהצ'מפיונשיפ האנגלי. הוא הפך לשוער הראשון של הקבוצה ונבחר לשחקן העונה ב-2021.

באוגוסט 2023, חתם בלוטון טאון מהפרמייר ליג לקראת העונה הראשונה שלהם בליגה הבכירה מאז 1992.

== נבחרת לאומית ==
קמינסקי שיחק בנבחרות הצעירות של בלגיה. ב-2014 זומן לראשונה לסגל הנבחרת הבוגרת, אך לא שותף במשחק.

באוקטובר 2020 זומן שוב לסגל הנבחרת לקראת משחקי ליגת האומות נגד אנגליה ואיסלנד, אך נאלץ לוותר עקב הידבקותו בנהנגיף הקורונה.<ref></ref>

ב-23 במרץ 2024 ערך את הופעת הבכורה שלו בנבחרת בלגיה, בתיקו 0-0 נגד נבחרת אירלנד במשחק ידידות.

נכלל בסגל נבחרת בלגיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני לוון
קטגוריה:כדורגלני אנורתוסיס פמגוסטה
קטגוריה:כדורגלני פ.צ. קופנהגן
קטגוריה:כדורגלני קורטרייק
קטגוריה:כדורגלני גנט
קטגוריה:כדורגלני בלקברן רוברס
קטגוריה:כדורגלני אנדרלכט
קטגוריה:כדורגלני לוטון טאון
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:בלגים שנולדו ב-1992
בוב רוזנשיין

רוברט "בוב" רוזנשיין הוא יזם אינטרנט אמריקאי-ישראלי, מייסד חברת Answers.com (לשעבר GuruNet) והיו"ר והמנכ"ל שלה עד מאי 2011.

== ביוגרפיה ==
רוזנשיין נולד בהריסבורג, פנסילבניה למרטין רוזנשיין ויולנדה בלייר. הוא סיים תואר ראשון במדעי המחשב מהמכון הטכנולוגי של מסצ'וסטס ב-1976. בתחילת הקריירה שלו עבד רוזנשיין עבור Data General, American Management Systems, הבנק העולמי ואשטון טייט. הוא עבר לישראל ב-1983, שם עבד כיועץ תוכנה.

בשנת 1988 ייסדו רוזנשיין ואחיו, פרופ' ג'פרי רוזנשיין, את חברת "כיוון", לימים "אקסנט תוכנה". המוצר הראשוני שלה היה מעבד התמלילים דגש, שהיה מעבד התמלילים הראשון שפעל בעברית על מערכת ההפעלה Microsoft Windows. הם פיתחו גרסאות של התוכנה לשוק הבינלאומי והוזמנו על ידי חברת מיקרוסופט לסייע בתרגום Windows לעברית וערבית בשנת 1991. על בסיס פרויקט זה פיתחה חברת "אקסנט" תוכנת תרגום שזכתה להצלחה, החברה הונפקה בבורסה בניו יורק ב-1995 וגדלה ל-150 עובדים, מתוכם כ-80 במרכז הפיתוח שלה בירושלים. אולם החברה החלה בשנים 1996–1997 לצבור הפסדים. באפריל 1998 בעלי המניות פיטרו את בוב רוזנשיין, שהיה סמנכ"ל טכנולוגיה, ואחר כך גם סגרו את מרכז הפיתוח בירושלים. על תרגום Windows לעברית, זכה רוזנשיין בפרס ראש ממשלת ישראל לתוכנה בשנת 1997.

בשנת 1999, רוזנשיין הקים את GuruNet עם מורט מאיירסון ומארק טבה, בהתבסס על רעיון תוכנת תרגום והתאמתו לעידן האינטרנט, היא פיתחה תוכנה המשמשת כלקסיקון שבאפשרותה ניתן היה לקבל מילון מונחים, הפניות לאתרי אינטרנט בנושא המבוקש, אפשרות לרכישת ספרים ומידע שימושי מסוגים שונים. התוכנה הופצה בחינם והכנסות החברה היו אמורות להגיע משיווק ופרסום לפי מודל הדוט-קום. בשיא בועת הדוט-קום גייסה מעל ל-32 מיליון דולר בשני סביבי גיוסים. בין המשקיעים בחברה היה היזם יוסי ורדי וחברת אמריקה און ליין שהייתה אז ספקית שירותי האינטרנט הגדולה בעולם. יוסי ורדי היה גם זה שנתן לרוזנשיין את הרעיון לפתח פתרון מבוסס אינטרנט (עוד לפני שהשקיע בחברה). מרכז הפיתוח של החברה היה ממוקם ב בירושלים. ב-2011 נמכרה החברה תמורת 127 מיליון דולר.

בשנת 2009, רוזנשיין נבחר לגמר פרס ארנסט אנד יאנג ליזם השנה 2009 באזור מטרופולין ניו יורק.

רוזנשיין הקים וניהל את חברת Curiyo בין השנים 2013–2016.
== ראו גם==
Answers.com

==קישורים חיצוניים==
* 

==הערות שוליים==

קטגוריה:מייסדי חברות תוכנה ישראלים
קטגוריה:אמריקאים שנולדו ב-1953
קטגוריה:ישראלים שנולדו ב-1953
לוקאס פרי

לוקאס אסטלה פרי (נולד ב-10 בדצמבר 1997) הוא כדורגלן ברזילאי המשחק כשוער בקבוצת אולימפיק ליון.

== קריירה ==
פרי גדל במחלקת הנוער של נאוטיקו. לוקאס פרי הוא שחקן כדורגל ברזילאי שנולד בעיר ואליניוס במדינת סאו פאולו. הוא התחיל לשחק כדורגל בגיל 4 במועדוני העיר שלו ובשנת 2010 עבר לניסיון במועדון פונטה פרטה, שם שימש שלוש שנים ושמונה חודשים, עד שעבר לקבוצת סאו פאולו בשנת 2013. בקבוצת סאו פאולו, הוא עלה לסגל המקצועי בשנת 2015, אך לא שיחק בשום משחק. פרי פרצה בקטגוריות הבניים של הקבוצה ואף זכה באליפות הברזילאית לשחקני פוטנציאל בשנת 2018, אך לא קיבל הזדמנות בסגל הראשי.

בינואר 2019, חתם לוקאס פרי על השאלה בקבוצת קריסטל פאלאס האנגלית, אך לא הוצעה לו הזדמנות לשחק בקבוצה האנגלית. ביוני 2019, חזר לסאו פאולו לאחר שקריסטל פאלאס לא השתמשה באופציה לרכוש אותו.

בדצמבר 2021, לאחר שהיה לו מעט הזדמנויות בסאו פאולו, הצטרף לוקאס פרי לקבוצת נאוטיקו בהשאלה עד לסיום עונת 2022. בנאוטיקו, הוא היה חלק מקבוצת הרכש והיה הגיבור של הקבוצה בזכייה באליפות הפרנמבוקנה בשנת 2022.<ref></ref>

באוגוסט 2022, הצטרף לוקאס פרי לבוטאפוגו בהשאלה וחתם חוזה עד לסיום שנת 2025. בקבוצה זו, הוא קיבל הזדמנויות והפך להיות שחקן חשוב בסגל, ובעונת 2023 התגבר על פציעתו של השוער הראשי והפך לשחקן טיטולי. הוא נחשב לשחקן מרכזי בקבוצתו והוא הוצג כאחד מהפרוטגוניסטים של הקבוצה במסגרות שונות, כולל בקמפיונטו הברזילאי.

בינואר 2024 חתם פרי לארבע וחצי שנים באולימפיק ליון.

==נבחרת לאומית==
ב-2015 וב-2017 שיחק עם נבחרת ברזיל עד גיל 20 באליפות דרום אמריקה.

באוגוסט 2023, זומן לראשונה לסגל נבחרת ברזיל הבוגרת כמחליף לשוער הפצוע בנטו.<ref></ref>

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני בוטפוגו
קטגוריה:כדורגלני אולימפיק ליון
קטגוריה:כדורגלני סאו פאולו
קטגוריה:כדורגלני קריסטל פאלאס
קטגוריה:ספורטאים ברזילאים בצרפת
קטגוריה:ספורטאים ברזילאים באנגליה
קטגוריה:ברזילאים שנולדו ב-1997
מפרק תת-טלארי

רצועות של ההיבט המדיאלי של כף הרגל.
באנטומיה של גוף האדם, המפרק התת-טלארי, (באנגלית: Subtalar joint) הידוע גם בשם מפרק הטלוקלקנאלי, הוא מפרק של כף הרגל. שהוא בנקודת המפגש של עצם הטאלוס ועקב כף הרגל (קלקנאוס).המפרק מסווג מבחינה מבנית כמפרק סינוביאלי,<ref name="Magee2008"></ref> ובאופן תפקודי כמפרק מישורי (מפרק מישורי, הנקרא גם מפרק גלישה, באנטומיה, סוג של מבנה בגוף שנוצר בין שתי עצמות שבהן המשטחים המפרקיים, או החופשיים, של העצמות השטוחות, או הכמעט שטוחות, מה שמאפשר לעצמות להחליק זו על זו).<ref name="KoltSnyder-Mackler2007"></ref>

== מבנה ==
הטאלוס מכוון מעט באלכסון על פני השטח הקדמיים של עצם השוק.

ישנן שלוש נקודות מפגש או מגע בין שתי העצמות: שתיים מלפנים ואחת אחורנית. שלושת המפרקים ידועים בתור פיאות או דפנות, והם האחורי, האמצעי והקדמי.<ref name=":0"></ref>
* הרצועה הקדמית הטלוקלקנית.
* הרצועה הקצרה של הרצועה האחורית הטלוקלקנית.
* הרצועה הקצרה והחזקה של הטלוקלקנה.
* הרצועה המדיאלית הטלוקלקנית.

=== רצועות וממברנות ===
הרצועה העיקרית של המפרק היא הרצועה הטלוקלקנית הבין-רוסית (Interosseous talocalcaneal ligament), רצועה עבה וחזקה של שני סיבים מחוברים חלקית הקושרים את הטאלוס ואת השוק. היא עוברת דרך הסינוס טרסי (Sinus tarsi), תעלה בין מפרקי שתי העצמות.

ישנן ארבע רצועות נוספות היוצרות חיבורים חלשים יותר בין הטאלוס לעצם השוק שיפורטו שוב להלן:
* הרצועה הקדמית הטלוקלקנית
* הרצועה הקצרה של הרצועה האחורית הטלוקלקנית
* הרצועה הקצרה והחזקה של הטלוקלקנה
* הרצועה המדיאלית הטלוקלקנית

קרום סינוביאלי מצפה את הקפסולה של המפרק, והמפרק עטוף בקפסולה של סיבים קצרים המשכיים עם מפרקי כף הרגל ה-talocalcaneonavicular וה-calcaneocuboid.

== התפקוד ==
המפרק מאפשר היפוך פנימה (inversion) והיפוך החוצה (eversion) של כף הרגל, אך ממלא תפקיד מינימלי בכפיפה למעלה או למטה של כף הרגל (כמו בלרינה בבלט).<ref></ref> מרכז הסיבוב של המפרק התת-טלארי נחשב באזור הפאה האמצעית.

<gallery>
File:Eversion_and_inversion.jpg|דוגמה שמראה את ההיפוך פנימה ואת היפוך החוצה של הרגל
Éversion du pied.jpg|היפוך החוצה של רגל ימין
File:Inversion du pied.jpg|היפוך פנימה שלרגל ימין

</gallery>

המפרק התת-טלארי יכול להיחשב גם כשילוב של המפרק התת-טלארי האנטומי שנדון לעיל, וגם החלק הטלוקלקנאלי של המפרק הטלוקלקנאונוויקולרי. זוהי ההשקפה הנפוצה יותר של המפרק התת-טלארי כאשר דנים בתנועתו. כאשר שני המפרקים הללו נחשבים יחד, זה מאפשר להתרחש סיבוב ימינה ושמאלה של אמצע כף הרגל כלומר פרונאציה וסופינציה (pronation and supination).

== פתולוגיה ==
המפרק התת-טלארי רגיש במיוחד לדלקת מפרקים, במיוחד כאשר הוא הושפע בעבר מנקעים או שברים כגון אלו של עצם השוקה או הטאלוס. תסמינים של דלקת מפרקים תת-טלארית כוללים כאב בהליכה, אובדן תנועה דרך טווח התנועה של המפרק וקושי ללכת על משטחים לא אחידים. פיזיותרפיה, אורתוטיקה וניתוח הן אפשרויות הטיפול העיקריות. ברגליים שטוחות (פלטפוס), המפרק בדרך כלל אופקי יותר.<ref name="CoughlinSaltzman2013"></ref>

== תמונות נוספות ==
<gallery>
 File:Gray357.png|חתך קורונלי דרך מפרקים טלוקרורליים ומפרקים טלוקלקנים ימניים.
 File:Gray359.png|מפרקים טלוקלקנים וטלוקלקנים אונווויקולריים נחשפים מלמעלה על ידי הסרת הטאלוס.
</gallery>

== קישורים חיצוניים ==
* Sub talar joint at the Duke University Health System's Orthopedics program

==הערות שוליים==

קטגוריה:מפרקים
קטגוריה:עצמות כף הרגל
קטגוריה:כפות רגליים